**NB: Husk å endre feltene markert i gult.**

### Interpellasjon til ordføraren til kommunestyremøtet XX.XX.2023:

**XX som plastsmart kommune**

Dei fleste har høyrt om «plastkvalen» på Sotra; gåsenebbkvalen som hadde magen full av plast. Den gjorde oss merksame på at plastforsøpling i havet held på å bli eitt av dei store miljøproblema. Vi fyller havet med små og store plastbitar; eit aukande problem både for dyrelivet og oss sjølve. Viss ikkje vi endrar måten vi produserer, forbrukar og handterer plast på, vil det i 2050 vere meir plast enn fisk i havet.

Nokre av kjeldene til mikroplastforureining er slitasje av bildekk, måling og vedlikehald av båtar, bygg og vegar, granulat frå kunstgrasbanar, vask av tekstilar laga av plast, plastavfall kasta i naturen og tannkrem og kosmetikk. Plast er i stor grad laga av fossil olje, difor er det nødvendig å redusere produksjon av ny plast. I tillegg vert ein altfor liten del av plastemballasjen gjenbrukt eller resirkulert.

Kommunen er ein viktig aktør; mellom anna som innkjøpar/forbrukar, som forureiningsmynde, som ansvarleg for avfallshandteringa og for drift og vedlikehald av vegar, bygg og avløp. Difor kan kommunen også vere ein viktig del av løysinga. Ved å verte ein plastsmart kommune kan ein:

* Rehabilitere kunstgrasbanar utan bruk av gummigranulat
* Bruke minst mogleg plast (og dermed kutte CO2-utslepp)
* Ha kantiner fri for engangsutstyr, og plastfrie arrangementer
* Gjenbruke eller resirkulere all plast som vert brukt
* Bygge lekeplasser i barnehager og parker med organiske materiale, ikkje plast/gummidekke
* Unngå tekstiler/uniformer laget av tekstiler basert på plast (til dømes polyester)
* Unngå plastforsøpling som vert brote ned til (mikro) plastforureinning i naturen

Vi treng tiltak som reduserer plastbruk, bidreg til innsamling og gjenbruk/ gjenvinning, og hindrar at plastavfall oppstår og blir spreidd i naturen. Målet er ikkje å slutte med plast, til dømes for brukargruppar med spesielle behov, men å redusere bruken der det finst gode alternativ. Det handlar også om legge til rette for mest mogleg gjenbruk/ gjenvinning av plasten som vert brukt, og om mange ulike tiltak for å hindre at plast kjem på avvegar.

Fleire kommunar har teke tak i dette og vedteke å bli plastsmarte <https://www.wwf.no/dyr-og-natur/hav-og-fiske/tiltak-mot-plast-i-havet/plastsmarte-byer-i-norge>, andre har laga kommunale handlingsplanar mot plastforsøpling. Det er såleis mykje nyttige tips å hente frå andre.

**Vil ordføraren ta initiativ til at X kommune gjer vedtak om å bli plastsmart kommune, og utarbeide ein kommunal handlingsplan med årleg rapportering om status og tiltak?**

**Eventuelt framlegg til vedtak:**

**Kommunestyret bed administrasjonen førebu ei sak til møtet i X med sikte på at X kommune skal vedta å bli ei plastsmart kommune.**